CELEX: 62019TN0804
Language: fi
Date: 2019-11-20 00:00:00
Title: asia T-804/19: Kanne 20.11.2019 – HC v. komissio

17.2.2020   
            
            
               FI
            
            
               Euroopan unionin virallinen lehti
            
            
               C 54/52
            
         
      Kanne 20.11.2019 – HC v. komissio
      (asia T-804/19)
      (2020/C 54/58)
      Oikeudenkäyntikieli: englanti
      
         Asianosaiset
      
      
         Kantaja: HC (edustajat: asianajajat G. Pandey ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan unionin henkilöstövalintatoimiston (EPSO) 20.8.2019 tekemän päätöksen, jolla se hylkäsi kantajan Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla 17.4.2019 tekemän valituksen ja kantajan 50 000 euron suuruisen vahingonkorvausvaatimuksen
               
            
                  —
               
               
                  kumoamaan EPSO:n valintalautakunnan 21.3.2019 tekemän päätöksen, jolla se hylkäsi kantajan pyynnön valintalautakunnan tekemän päätöksen, jolla se oli evännyt hänen osallistumisensa kilpailun seuraavaan vaiheeseen, uudelleenkäsittelystä
               
            
                  —
               
               
                  kumoamaan sähköisellä EPSO-tilillä 28.1.2019 ilmoitetun päätöksen olla sisällyttämättä kantajaa niiden virkamiesten alustavaan luetteloon, jotka on valittu kilpailua EPSO/AD/363/18 varten
               
            
                  —
               
               
                  kumoamaan kilpailua EPSO/AD/363/18 koskevan, 11.10.2018 julkaistun ilmoituksen avoimesta kilpailusta (1) ja kumoamaan kokonaisuudessaan siitä seuraavan niiden virkamiesten alustavan luettelon, jotka on valittu osallistumaan edellä mainittuun kilpailuun ja/tai toteamaan sen lainvastaiseksi ja toteamaan SEUT 277 artiklan nojalla, ettei sitä sovelleta kantajaan
               
            
                  —
               
               
                  määräämään vastaajan maksamaan kantajalle 50 000 euroa korvauksena edellä mainituista riidanalaisista päätöksistä aiheutuneesta vahingosta
               
            
                  —
               
               
                  toteamaan tarvittaessa ensimmäisenä asiana, että henkilöstösääntöjen 90 artikla on pätemätön ja ettei sitä voida SEUT 277 artiklan nojalla soveltaa nyt käytävässä menettelyssä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka perustuu kantajan työkokemuksen osalta tehtyyn ilmeiseen arviointivirheeseen ja siinä yhteydessä noudattamatta jätettyyn päätöksen perusteluvelvollisuuteen ja Euroopan unionin virkamiehiin sovellettavien henkilöstösääntöjen 25 artiklan ja SEUT 296 artiklan rikkomiseen.
               
            
                  2)
               
               
                  Toinen kanneperuste, joka perustuu Euroopan unionin perusoikeuskirjan 41 artiklan rikkomiseen ja kantajan kuulluksi tulemista koskevan oikeuden loukkaamiseen ja siinä yhteydessä perustelemista koskevan velvollisuuden noudattamatta jättämiseen ja SEUT 296 artiklan rikkomiseen.
               
            
                  3)
               
               
                  Kolmas kanneperuste, joka perustuu vuoden 1958 asetuksen N:o 1 (2) 1, 2, 3 ja 4 artiklan rikkomiseen ja siinä yhteydessä henkilöstösääntöjen 1 d artiklan ja 28 artiklan rikkomiseen ja henkilöstösääntöjen liitteessä III olevan 1 artiklan 1 kohdan f alakohdan rikkomiseen ja yhdenvertaisen kohtelun periaatteen ja syrjintäkiellon periaatteen loukkaamiseen.
               
            
                  4)
               
               
                  Neljäs kanneperuste, joka perustuu Talent Screenerin lainvastaisuuteen henkilöstösääntöjen 1 d, 4, 7 ja 29 artiklan valossa.
               
            
         (1)  EUVL 2018, C 368A, s. 1.
      
         (2)  Euroopan talousyhteisössä käytettäviä kieliä koskevista järjestelyistä 15.4.1958 annettu asetus N:o 1 (EUVL, Suomenkielinen erityispainos, Luku 1, Nide 1, s. 14).